stanford-oval/wikipedia huggingface dataset:
אונו קיילאס
הערות שוליים

↑  Jaakko Ahokas. (1973). A History of Finnish Literature. Indiana University Press. p.295. ISBN 978-0877501725
| --- | --- |
בקרת זהויות :  NLI: 987007301763705171  PLWABN: 9810816632405606  BIBSYS: 90939903  BnF: cb150937262 (data)  GND: 124473113  ISNI: 0000 0000 6661 484X  LCCN: n95113430  MusicBrainz: d1176f77-9b4d-43f1-adaf-b6a7aee5b557  NTA: 152322957  SELIBR: 216905  SUDOC: 059219084  VIAF: 29825168   WorldCat (עם VIAF): 29825168
אולה (עיירה)

| --- | --- |
סמל אולהסמל אולה
רחוב באולה בתצלום משנת 1914
רחוב באולה בתצלום משנת 1914
 מדינה:  בלארוס בלארוס
 וובלסט:  ויטבסק (מחוז) ויטבסק
 ראיון:  ביישינקוביץ
 אוכלוסייה:  ‏
  ‑ בעיירה:  884 (2019)
 קואורדינטות:  55°13′30″N 29°14′25″E﻿ / ﻿55.225°N 29.240277777778°E﻿ / 55.225; 29.240277777778 
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאולה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאולה(למפת מחוז ויטבסק רגילה) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.אולה(למפת מחוז ויטבסק מוגדלת) ויטבסק אורשה פולאצק פסטאווי גלובוקי רוסיה לטביה מוהילב מינסק גרו.אולה  he tabBackground:;tabBorder:#aaa;defaultTab:0;
אולה (בבלארוסית: У́ла; בפולנית: Ułła) היא עיירה במחוז ויטבסק שבבלארוס, בה התקיימה עד השואה קהילה יהודית גדולה.
תולדות היישוב

אולה הוקמה כיישוב מבוצר במהלך מלחמת ליבוניה במאה ה-16, בסמוך לנהר דווינה. בשנת 1577 הוענקו ליישוב זכויות עיר בידי המלך זיגמונט השני אוגוסט, אשר חודשו בשנת 1648. בשנת 1669 נבנתה בעיירה כנסייה.
יהודי אולה

בתחילת המאה ה-20 התגוררו בעיירה כ-1,500 יהודים, רוב תושביה. בתקופה הסובייטית הצטמצמה הקהילה היהודית בעיירה, וטרם מלחמת העולם השנייה נותרו בה 520 יהודים. בעיירה פעלה מועצה יהודית, והתקיים בה בית ספר יידי.
בתחילת יולי 1941 נכבשה אולה בידי הגרמנים. היהודים שנותרו בה צוו לשאת טלאי צהוב, ובדצמבר 1941 רוכזו בגטו שהוקם במרכז העיירה, תחת שמירה של שוטרים בלארוסים.
ב-17 בינואר 1942 חוסל הגטו בעיירה, כאשר מאות יושביו נלקחו למחנה צבאי ליד העיירה, ונרצחו בו.
אינדוביס, מלך אקסום

אינדוביס היה מלך אקסום בשנים 270 ~ 300 לערך. אינדוביס היה בין השליטים הראשונים באקסום ובאפריקה שמדרום לסהרה בכלל שטבעו מטבעות, המטבעות היו עשויות מזהב וכסף.
על מטבעות אינדוביס ששוחזרו עד כה נתגלו שני כיתובים ביוונית על כמה מהם הופיע המוטו "BACIΛEYC AΧWMITW" דהיינו "מלך אקסום" ובאחרים הופיע המוטו "BICI ΔAXY" .
זו הפעם הראשונה שמופיעה המילה ."bisi", ומואנרו האי סבור שהיא קשורה למילה "be'esya" (באסיה) שפירושה בשפת הגעז הוא "איש" כלומר הפירוש המתקבל הוא "איש דאקו" 
.
הערות שוליים

↑  S. C. Munro-Hay, Aksum: An African Civilization of Late Antiquity (Edinburgh: University Press, 1991), p. 75.
| 0 | 1 | 2 |
| --- | --- | --- |
| הקודם: דטוונס | קיסר אקסום  270 ~ 300 | הבא: אפילאס |
ערך זה הוא קצרמרבנושא היסטוריה ובנושא אישים. אתם מוזמנים לתרום לוויקיפדיה ו.
אוסטריה עילית

אוסטריה עילית (בגרמנית: Oberösterreich) היא מדינה בצפון אוסטריה. בירתה היא לינץ, ושכנותיה הן: בצפון מערב גרמניה וצ'כיה, במזרח אוסטריה תחתית ובדרום שטיריה וזלצבורג. אוסטריה עילית היא הרביעית בשטחה באוסטריה, והשלישית בגודל האוכלוסייה: שטחה הוא 11,980 קילומטר רבוע ואוכלוסייתה מונה כ-1.3 מיליון תושבים.
היסטוריה

ההתייחסות הראשונה לשם "אוסטריה עילית" מופיעה ב-1264, בעניין אזור מעל לנהר אנס שנקבע על ידי המלך אוטאקאר השני מבוהמיה. השם הרשמי שנקבע לאזור הוא "Österreich ob der Enns", כלומר "אוסטריה שעל נהר אנס".
בשנת 1490 המדינה קיבלה מעמד של עצמאות, אך היא נלקחה ממנה על ידי ההבסבורגים. כשאוסטריה סופחה לגרמניה הנאצית על ידי אדולף היטלר, שם המדינה שונה ל"רייכסגאו של הדנובה העילית", ולאחר מלחמת העולם השנייה שמה שונה לשם המקורי.
עם תום מלחמת העולם השנייה הוכללה אוסטריה עילית באזור הכיבוש האמריקאי.
דמוגרפיה

בדומה לשאר אוסטריה, אוכלוסיית אוסטריה עילית היא בעיקר נוצרית קתולית.
מוצאם האתני של כמעט 7.2% מתושבי המדינה אינו אוסטרי, כש-53% מהם מקורם מארצות יוגוסלביה. קבוצות אתניות אחרות מקורן ביוון וטורקיה. לפי מפקד האוכלוסין של 2012 אוכלוסיית אוסטריה עילית מונה 1,416,772 תושבים.
חלוקה מינהלית

אוסטריה עילית מחולקת באופן מסורתי לארבעה אזורים: האוסרוקפירטל, אינפירטל, מילפירטל וטראונפירטל. מנהלית, המדינה מחולקת ל-15 מחוזות ושלוש ערים סטטוטוריות (אנ').
חלוקה מינהלית > ערים סטטוטוריות

לינץ
שטייר
ולס
חלוקה מינהלית > מחוזות

בּראָוּנַאוּ אָם אין
אֶפֵרדינג
פריישטט
גמוּנדן
גריסקירכן
קירכדורף אן דר קרמס
מחוז לינץ
פֶרג
ריד אים אינקראיס
רוהרבאך
שרדינג
מחוז שטייר
אורפאר
פקלברוק
מחוז ולס
הערות שוליים

↑  אוסטריה חולקה בין 4 המעצמות, הצופה, 27 ביוני 1945
| מחוזות מדינת אוסטריה עילית |
| --- | --- | --- |
| מחוזות | אפרדינג • בראונאו אם אין • פריישטאדט • גמונדן • גריסקירכן • קירכדורף אן דר קרמס • לינץ-לנד • פרג • ריד אים אינקראיס • רוהרבאך • שרדינג • שטייר-לנד • אורפאר-אומגבונג • פקלברוק • ולס-לנד |  |
| ערים סטטוטוריות | לינץ • שטייר • ולס |  |
| --- | --- |
בקרת זהויות :  NLI: 987007557232805171  BnF: cb119431042 (data)  GND: 4075560-5  ISNI: 0000 0001 1395 7715  LCCN: n80106973  MusicBrainz: 667229dd-a326-49c0-a282-bb7eb3fea5bc  NKC: ge134222  VIAF: 144246745   WorldCat (עם VIAF): 144246745 
האלשטאט
אגם גוסאו
אגם טראונזה
אורית פוקס (אמנית)

| --- | --- |

 לידה:  25 בדצמבר 1970 (בת 53) חולון, ישראל 
 לאום:  ישראלית ישראל
 תחום יצירה:  אמנות רב תחומית, פיסול, ציור, טיפוגרפיה, איור, סריגה, רקמה, צילום, וידאו
 זרם באמנות:  אמנות עכשווית
 יצירות ידועות:  The Vivid series
 
אורית פוקס מציגה בתערוכה Art in the color במוזיאון Hoban Artrium, דרום קוריאה
אורית פוקס מציירת
אורית פוקס (נולדה ב-25 בדצמבר 1970) היא אמנית רב תחומית החיה ויוצרת בתל אביב, במגוון מדיומים כמו פיסול, ציור, טיפוגרפיה, איור, סריגה, רקמה, צילום, וידאו ועוד.
ביוגרפיה

אורית פוקס עבדה כארט דירקטורית במשרדי הפרסום המובילים בישראל, שם גיבשה ופיתחה את השפה האמנותית שלה בעולמות אמנות הפופ ארט. עם הולדת בתה הבכורה עלמה, פרשה מהפרסום והקימה מותג אופנה לילדות "עלמה עיצובים קטנים". המותג זכה להצלחה בישראל ובארצות הברית, לאחר שבע שנים מכרה את המותג לטובת גידול ילדיה. בשנת 2013 למדה במכינה לאומנות בבצלאל.
ב-2015 הציגה בתערוכה קבוצתית, בבית המכירות תירוש, הרצליה. ביוני 2016 פתחה פוקס את הסטודיו שלה בדרום תל אביב, במרץ 2017, הציגה פוקס בשבוע הארמורי שבניו יורק,הציגה כאחת מחמש התערוכות המעניינות בעיר. כמו כן, הציגה ביריד האמנות הבינלאומי של טוקיו Tokyo International Art Fair.
בדצמבר 2017 הציגה פוקס בשבוע ארט בזל שבמיאמי. פוקס הציגה בתערוכה פורטרטים של נשים מודרניות הממוסגרים במסגרות וינטאג', וכן פסלי מתאבקי סומו. ב-2018 הציגה פוקס בגלריית החווה בחולון, במסגרת התערוכה "בראש טוב". בתערוכה הציגו אמנים ישראלים יצירות המתכתבות עם הגולגולת האנושית - הסמל הידוע למוות. באותה שנה הציגה את יצירותיה גם בגלריה זימאק לאמנות עכשווית בתערוכה הקבוצתית Pop Porn, בגלריה נווה שכטר בתערוכה קבוצתית של אמנים ישראלים, בדצמבר 2018 הציגה שוב בשבוע ארט בזל שבמיאמי, בארצות הברית.
בשנת 2019 הציגה בתערוכה Art Palm Springs בארצות הברית, ובתערוכות יחיד בגלריית מייסון בניו יורק. באותה שנה הציגה גם בתערוכה קבוצתית בגלריה מיקה בתל אביב, ובתערוכה השנתית של Yogen Früz Brain Project בטורונטו, קנדה. במסגרת הפרויקט, אמנים קנדים ובינלאומיים מציגים יצירות שאמורות להעלות מודעות לנושא המוח האנושי ולגייס כספים למחקר בתחום המוח ולמחלות כמו דמנציה ואלצהיימר. ביצירתה "אוכל המוח" הציגה פוקס דגם של המוח, המתכתב עם העולם הוויזואלי של משחק הווידאו פק-מן. את תאי המוח הציגה כנקודות, ואת הפק-מן כמחלה ש"אוכלת" את התאים. המוחות הוצעו למכירה פומבית וכל הרווח נתרם לחקר המוח. בדצמבר 2019 הציגה פוקס בשבוע ארט בזל שבמיאמי, ארצות הברית. בשנת 2020 השתתפה בתערוכה קבוצתית בגלריה LG Project, שבקליפורניה, באותה השנה השתתפה בתערוכה קבוצתית בגלריית District בקליבלנד, אוהיו. בנוסף השתתפה בתערוכה קבוצתית בגלריה זימאק לאמנות עכשווית, בתל אביב, ובתערוכה Art in the color במוזיאון Hoban Artrium, בדרום קוריאה.
יצירתה

האמנות של פוקס מושפעת מעיצוב, אופנה ומוזיקה. התמה המובילה ביצירותי הכוללת דמויות נשיות, במגוון מצבים וביטויי רגש המייצגות את עולמן הפנימי בעזרת צבעוניות עזה ופעמים רבות בשובבות והומור. פוקס משתמשת בדמויות חוזרות של נשים כמו סופיה השחיינית, העלמה קייט וגם פינוקיו ומתאבקי סומו.
סדרת ״Vivid״ היא הסדרה המוכרת ביותר שלה, שנתנה לה הכרה בינלאומית. כמו כן, סדרת "סיפורים קצרים״ מתארת נשים במצגים שונים ללא פנים. יצירתה מתכתבת עם הפופ ארט, עוסקת בסוגיות מגדריות, ומתמקדת בדימוי הנשי, תוך יצירת אמירה הומוריסטית ואירונית על התרבות העכשווית ועיסוק בהוויה פרטית, ילדות, משפחה וזיכרון. שפתה הוויזואלית נעה בין פיגורטיבי לריאליסטי ולאיור, לעיתים על גבול הקומיקס
תערוכות

2015 - תערוכה קבוצתית, בית המכירות תירוש, הרצליה
2017 - תערוכה, Artist Project, ב-Better Living Centre, טורונטו, קנדה
2017 - תערוכה קבוצתית, Clio Art Fair, ניו יורק, ארצות הברית
2017 - תערוכה - Tokyo Int. Art Fair, טוקיו, יפן
2017 - תערוכה קבוצתית - גלריה זימאק לאמנות עכשווית, טורונטו, קנדה
2017 - תערוכה - Affordable Art Fair, הונג קונג
2017 - תערוכה - Aqua Art Miami, מיאמי, ארצות הברית
2017 - שבוע האמנות והעיצוב במיאמי, ארצות הברית
2018 - תערוכה קבוצתית "בראש טוב" - גלריית החווה בחולון
2018 - תערוכה הקבוצתית Pop Porn - גלריה זימאק לאמנות עכשווית, תל אביב
2018 - תערוכה קבוצתית - גלריה נווה שכטר, תל אביב
2018 - תערוכה - Aqua Art Miami, מיאמי, ארצות הברית
2019 - תערוכה - Art Palm Springs - פאלם ספרינגס, קליפורניה
2019 - תערוכות יחיד - גלריית מייסון - ניו יורק
2019 - תערוכה קבוצתית - גלריה מיקה - תל אביב
2019 - התערוכה השנתית של Yogen Früz Brain Project - טורונטו, קנדה
2019 - תערוכה - Aqua Art Miami, מיאמי, ארצות הברית
2020 - תערוכה קבוצתית - גלריה LG Progect - קליפורניה
2020 - תערוכה קבוצתית - גלריה District - קליבלנד, אוהיו
2020 - תערוכה קבוצתית - גלריה זימאק לאמנות עכשווית, תל אביב
2020 - תערוכה Art in the color במוזיאון Hoban Artrium, דרום קוריאה
גלריה

Huge Fantasy Candy White - Red, made of magic, 2019
Fibi - Oil on Canvas, 2016
HoFu - painted with acrylic, 2016
Orit Fuchs - Lady Ant, sculpture, 2016
אורית פוקס ליד היצירה The Blue
אורית פוקס ליד היצירה Gigi 1
הערות שוליים

↑   Miss Kate by Orit Fuchs, סרטון  באתר יוטיוב (אורך: 0:15)
↑  Artist Orit Fuchs Interprets Contemporary Culture, Culture Owl
↑  רותה קופפר, ללמוד ממפלצות, באתר הארץ, 14 ביוני 2007
↑  רינה וייסגלס, נערות אמצע, באתר nrg‏, 23 באוגוסט 2008
↑  Orit Fuchs, Art, Issue XIV, Creat! Magazine, 22 March 2013
↑   studio, סרטון  באתר יוטיוב (אורך: 0:40)
↑  Grace Nuttall, Clio art fair gives a voice to independent artists, Culture and Life, 10 March 2017
↑  מיכל גלנטי, ‏הלאונג' אורית פוקס חוגגת שנה לבייבי, באתר מעריב אונליין, 11 ביוני 2017
↑  Time Out New York, Issue 1084, 1-7 March, 2017
1 2  Orit Fuchs, in Tokyo International Art Fair Facebook Page, 29 May, 2007
1 2  Inber Shahak, Miami Art and Design week design Miami art Miami, Inber Shahak Website, 30 December 2017
↑  קרן שפילשר, בראש טוב בגלריית החווה, פורטפוליו, 13 ביוני 2018
1 2  ליהיא גלמן רם, בראש טוב: אמנים מציגים גולגלות, באתר mynet‏ חולון, 18 ביוני 2018
1 2  Orit Fuchs, Zemack Contemporary art Website
↑  מקבץ תערוכות חדשות בגלריה זימאק, גלריה זימאק, ינואר 2018
1 2  Orit Fuchs, Mutual Art Website
1 2  תערוכת אמנות עכשווית בנווה שכטר, אתר הבמה, דצמבר 2018
1 2 3 4  Orit Fuchs, Aqua Art Miami Website
1 2  Orit Fuchs, Mayson Gallery
↑  Orit Fuchs (אורכב 22.06.2020 בארכיון Wayback Machine), Mika Gallry Website
1 2  Susan Minuk, Brains set to take over toronto streets, The Canadian Jewish News, 20 June 2019
↑  Orit Fuchs, The Brain Project
1 2  Orit Fuchs, LG Projects Website
↑  Orit Fuchs, District Gallery Website]
1 2  Orit Fuchs, ART in the COLOR, Hoban Artrium museum Instagram Page
1 2  Orit Fuchs (אורכב 22.06.2020 בארכיון Wayback Machine), Mika Gallry Website
↑  Orit Fuchs, Zemack Contemporary art Website
↑  Sonya Davidson, Inspiring Creatives from The Artist Project 2017 in Toronto, Toronto Guardian, 27 February 2017
↑  Katita Miller, 14 Standout Artists at Clio Art Fair, ART Zealous March 4, 2017
↑  מקבץ תערוכות חדשות בגלריה זימאק, גלריה זימאק, ינואר 2018
↑  Orit Fuchs, The Brain Project
↑  Orit Fuchs, District Gallery Website
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אורית פוקס (אמנית)".
איאן רנקין

| --- | --- |

איאן רנקין
 לידה:  28 באפריל 1960 (בן 64) Cardenden, הממלכה המאוחדת 
 מדינה:  הממלכה המאוחדת 
 שם עט:  Jack Harvey 
 מקום לימודים:  אוניברסיטת אדינבורו, Beath High School 
 שפות היצירה:  אנגלית 
 סוגה:  ספרות פשע 
 יצירות בולטות:  The Flood, Tooth and Nail, Strip Jack, Even Dogs in the Wild, Hide and Seek, Westwind, Watchman, Knots and Crosses, Saints of the Shadow Bible 
 תקופת הפעילות:  מ-1986 
 הושפע מ:  ריימונד צ'נדלר, תומאס פינצ'ון, William McIlvanney 
 פרסים והוקרה:  פגיון הזהב (1997)  הפרס הגדול לספרות בלשית (2005)  פרס חרב היהלום (2005)  פרס אדגר אלן פו לספר הטוב ביותר (2004)  עמית החברה המלכותית לספרות  קצין במסדר האימפריה הבריטית 
 www.ianrankin.net
 
איאן רנקין (באנגלית: Ian Rankin, נולד ב-28 באפריל 1960) הוא סופר מותחנים סקוטי, שנודע בעיקר בסדרת ספרי-בלש שחיבר משנת 1987 ועד לימינו, בהם מככב הבלש ג'ון ריבוס. פרסם ספרים גם תחת שם העט, ג'ק הרווי (Jack Harvey).
קורות חיים

רנקין נולד ב-28 באפריל 1960 בעיירת כורים קטנה בשם קארדנן (Cardenden) השוכנת בדרום מערב סקוטלנד. לאחר לימודיו התיכוניים בבית הספר התיכון בת' (Beath High school) המשיך רנקין ללמוד לימודים אקדמיים באוניברסיטת אדינבורו (Edinburgh), בתחום של ספרות אנגלית ושפות. הוא סיים תואר ראשון בשנת 1982, ואחר כך התחיל ללמוד לדוקטורט בתחום של ספרות סקוטית מודרנית, אך לא סיים. במהלך תקופה זו החל לכתוב סיפורים קצרים וכן מותחנים. עד להתבססותו כסופר, התפרנס רנקין ממגוון עיסוקים ובהם: ייננות, עבודה מנהלית, עיתונאות, ושירה בלהקות הפאנק "החזירים הרוקדים" (Dancing pigs) ו"קאפוט". בראשית שנות התשעים, לאחר נישואיו, עבר רנקין ללונדון ושם עסק לפרנסתו בעבודות מנהליות בקולג' ובכתיבה. תקופה מסוימת גם חי וכתב בפריז.
מתגורר באדינבורו שבסקוטלנד עם אשתו מירנדה ושני ילדיהם.
יצירתו הספרותית

יצירתו הראשונה של רנקין הייתה רומן התבגרות בשם, floods, שראה אור בדפוס בשנת 1986.
בשנת 1987 פורסם המותחן הראשון שלו Knots and Crosses (בעברית: "חבלים וצלבים"). במרכזו של הספר ניצב בלש משטרה קשוח בשם ג'ון ריבוס החוקר תעלומות שונות ברחבי סקוטלנד, ובעיקר בעיר אדינבורו. בהמשך, התפרסמו ספרים נוספים בסדרה. ספריו של רנקין זכו להצלחה מסחרית רבה, לשבחי הביקורת ולפרסים מכובדים, תורגמו ל-36 שפות ובהם גם לעברית בתרגומו של ירון פריד (ראו פירוט בהמשך בפרק "תרגומי ספריו לעברית"). ספריו עובדו לסדרת טלוויזיה משטרתית שהוקרנה במשך חמש עונות בערוץ -ITV הבריטי. הצלחתו המסחרית וההכרה הבינלאומית שקיבלה יצירתו, מיקמו את רנקין כאחד מהסופרים הידועים ביותר בבריטניה של מותחני פשע.
מלבד ספרות המותחנים רנקין חיבר סיפורים קצרים, רומן גרפי וספרי עיון. כמו כן, בראשית שנות ה-2000 כיכב בשתי סדרות דוקומנטריות ששודרו בתחנת הטלוויזיה בי.בי.סי. התוכניות עסקו בקשר הקיים בין ספרות-בלשים לבין מקרי פשע שקורים במציאות.
התרגומים של ספריו לעברית

4 מספריו של רנקין, תורגמו לעברית:
איאן רנקין, חבלים וצלבים (תרגום: ירון פריד), רימונים, 2010.
איאן רנקין, שחור וכחול (תרגום: ירון פריד), רימונים, 2011.
איאן רנקין, גלוי ונעלם (תרגום: ירון פריד), רימונים, 2012.
איאן רנקין, בת הלוויה (תרגום: יעל לקסמן-בהט), טרה ספרים, 2018.
תפיסותיו החברתיות

רנקין גדל במשפחה של כורי פחם. המשבר בתעשיית הפחם בבריטניה בראשית שנות השישים, היווה נקודת תפנית משמעותית בחייו, והוא בא לידי ביטוי בכתיבתו. בספריו מותח רנקין ביקורת על תרבות הצריכה שהשתלטה על סקוטלנד בעשורים האחרונים, כמו כן הוא מבליט את הגבול הדק בין המרחב הנורמטיבי והלא נורמטיבי. יצירתו איננה רק בידורית, אלא יש בה הארה על פינות אפלות שהחברה מנסה על פי רוב לטשטש ולהסתיר. עמדותיו החברתיות של רנקין באות לידי ביטוי מובהק בראיונות שנתן הן במדיה המודפסת והן במדיה האלקטרונית.
הערות שוליים

↑  http://www.ianrankin.net/about.asp
↑  http://literature.britishcouncil.org/ian-rankin
↑  http://www.januarymagazine.com/profiles/ianrankin.html
↑  איאן רנקין, תרגום: תרגום: ירון פריד, חבלים וצלבים, רימונים, 2010
↑  http://www.bbc.co.uk/programmes/p00mr8yj/profiles/ian-rankin
↑  http://www.januarymagazine.com/profiles/ianrankin.html
| --- | --- |
בקרת זהויות :  NLI: 987007306248105171  PLWABN: 9810619390805606  BIBSYS: 43956  BNE: XX1225444  BnF: cb13337882s (data)  CiNii: DA08208355  GND: 12253252X  ICCU: TO0V327995  ISNI: 0000 0001 2140 3341  LCCN: n86020008  LNB: 000068099  MusicBrainz: bfb0020f-33ad-4871-b029-8487956cec9d  NDL: 00690897  NKC: jn20001227595  NLA: 35858477  NLG: 83433  NLK: KAC201514928  NSK: 000183888  NTA: 072837837  RERO: 02-A005524762  SELIBR: 379046  SUDOC: 035807466  Trove: 1119006  VIAF: 76462000   WorldCat (עם VIAF): 76462000
אורית פוקס

| --- | --- |

פוקס, 2013
 לידה:  10 בינואר 1979 (בת 45) נתניה, ישראל
 מדינה:  ישראל 
 תקופת הפעילות:  מ-2000
 עיסוק:  דוגמנית, שחקנית
 הדף של אורית פוקס באתר פייסבוק
 פרופיל ב-IMDb
 
אורית פוּקס (נולדה ב-10 בינואר 1979) היא דוגמנית ושחקנית ישראלית.
ביוגרפיה

פוקס נולדה וגדלה בנתניה. כשהייתה בת חמש עברה משפחתה לקיסריה. למדה בבית הספר התיכון החקלאי פרדס חנה במגמה חברתית. את שירותה בצה"ל עשתה כרכזת כוח אדם בשלישות חטיבה 514 במחנה בית ליד.
ביוגרפיה > משחק

ב-2001 גילמה את ג'ניה המורה לזמרה בסרט "אסקימו לימון: החגיגה נמשכת" של צבי שיסל. עם צאת הסרט הצטלמה לשער של העיתון "פנאי פלוס", וזכתה בהתעניינות ציבורית. באותה שנה השתתפה בסרט "חוכמת הבייגלה" של אילן הייטנר. ב-2002 שיחקה בסדרה "חלומות מתוקים" של ארנון צדוק. ב-2003 גילמה את נערת הפקסים לצד מרינה שויף בתוכנית "נערה 57" בערוץ אגו. ב-2005 השתתפה בסרט הטלוויזיה הדוקומנטרי "שקט, מרכלים" שכתב וביים אריאל טלפלר ושודר בערוץ 10. ב-2006 השתתפה לצד עינת ארליך בתוכנית הראיונות "שניים" בערוץ HOT בידור ישראלי. ב-2008 כיכבה בתפקיד עצמה בסדרת האינטרנט "החיים הבלונדינים הדפוקים שלי" לצד אשר סיוון ותמר ורון ששודרה ב-FLiX ויצרה ליהי גיאת וביים אסף מהללאל. באותה שנה השתתפה בסדרת הטלוויזיה "כחולים" ששודרה בערוץ "ביפ". ב-2010 השתתפה בסדרת הטלוויזיה "יום בחיי" ששודרה בערוץ הבידור של HOT. ב-2012 גילמה את דורותי בפרק הרביעי של העונה השנייה של תוכנית המערכונים "הפרויקט הירוק". ב-2013 השתתפה בסרט הדוקומנטרי "אילוף הגוררת" של ריקי שלח. באותה שנה גילמה את עצמה באחד המערכונים של "ניצה ולחם" של רועי כפרי וניב מג'ר. ב-2014 התארחה באחד מפרקי העונה של השנייה של התוכנית "גולסטאר" ובסרט "שושנה חלוץ מרכזי" שכתב עודד רוזן וביים שי כנות.
השתתפה גם בפרסומות: ב-2009 נבחרה לצד אבי ביטר וזבולון מושיאשווילי להוביל קמפיין פרסומי עבור מוצר השוקולד "קליק" מבית "יוניליוור ישראל", פרסומת זו זכתה בפרס קקטוס הזהב; וב-2013 השתתפה לצד אלי ומריאנו בפרסומת של דואר ישראל.
ב-2017 שיחקה בתפקיד אורח בסדרה "נפלת חזק".
במרץ 2019 השתתפה בקליפ לשיר "מים" של דודו פארוק.
ביוגרפיה > דוגמנות

ב-2004 הובילה קמפיין פרסומי ראשון עבור רשת "דיונון" שצונזר עקב תלונות חרדים על תמונה לא צנועה באוטובוסים של גוש דן, אך המשיך לפרסם בתנאים מגבילים. ב-2005 חתמה עם חברת "יורופאן" שבנתה ערוץ טפטים (תמונות לסלולרי) שלה בכל רשתות הסלולר, שהורחב לאחר כשנה גם לתכני וידאו. הוציאה לוח שנה בשיתוף עם חברת משקה האנרגיה "אורגזמה" וכל הכנסותיו נתרמו למען זכויות בעלי חיים.
ב-2010 הוציאה ליין מוצרי טיפוח של ים המלח הנושא את שמה וכולל 20 תכשירי טיפוח ונמכר בחו"ל.
ב-2010 שימשה כאסיסטנטית בסבב הופעות של אמן האשליות אופק כהן.
ביוגרפיה > בלוגים

ב-2005 כתבה במקביל במשך כשנה 2 טורים אישיים שזכו להצלחה: טור בענייני תרבות בפורטל נענע, וטור שעסק בתכנים מיניים במקומון צפון העיר תל אביב. באותה שנה הקליטה לצד עוזי כהן את השיר "הכל עובר ביום", שהפיק סגן יו"ר צעירי הליכוד. ב-2006 פרסמה בלוג אישי באתר "טיאר ברשת" של שדרן הרדיו שמוליק טיאר. ב-2013 החלה בפרסום בלוג אישי באתר "יוליאן טי.וי".
חיים אישיים

במהלך השנים עברה ניתוחים פלסטיים וקוסמטיים שונים, ביניהם צביעת שיער והוספת תוספות שיער, הגדלת והקטנת חזה, הסרת שיער בלייזר במצח, הצרת גבות ועיבוי שפתיים.
פוקס העידה על עצמה שבחרה ש"ס בבחירות לכנסת ואף שומרת שבת וכשרות.
חיים אישיים > הכשה על ידי נחש

ב-2011 נשלחה להצטלם כשהיא עטופה בנחש במסגרת תוכנית הרדיו "חצי דקה" של שמוליק טיאר, והנחש נשך אותה בחזה. הסרטון שתיעד את האירוע התפרסם בארץ ובעולם וזכה לעשרות אלפי צפיות באתרים FLiX ויוטיוב, הופיע בכותרות ראשיות של אתרי חדשות בחו"ל (ב"סאן", ב"דיילי מירור", ב"ניו יורק פוסט" וב"סקיי ניוז") ואף פורסם בפינה הדו שבועית "Equals Three" בערוץ ה-YouTube של ריי ויליאם ג'ונסון, שזכתה ל-6.5 מיליון צפיות. כשבוע לאחר מכן פורסם ב"דיילי מייל" כי הנחש מת מהרעלת סיליקון, אך הדיווח היה שגוי.
הערות שוליים

↑   שקט מרכלים - אורית פוקס, שרה נתניהו, סרטון  באתר יוטיוב
↑  עמוד הסדרה באתר FLiX
↑   אורית פוקס מקבלת חפיפה, סרטון  באתר יוטיוב
↑  כתב כלכליסט, אורית פוקס, אבי ביטר וזבולון מושיאשוילי בקמפיין לקליק, באתר כלכליסט, 29 באוקטובר 2008
↑  הזוכים בפרס קקטוס הזהב בקטגוריית מוצרי חלב ושוקולד לשנת 2009 (הקישור אינו פעיל, 25.11.2019)
↑   מט"ח ללא עמלה בדואר ישראל - עם אורית פוקס, סרטון  באתר יוטיוב
↑  מיטל זדה, בני גל נגד קמפיין דיונון, באתר nrg‏, 1 ביוני 2004
↑  אורית פוקס חתמה על אורגזמה, באתר News1 מחלקה ראשונה, 25 בספטמבר 2005
↑  לילה אודינייב‏, אורית פוקס קוסמטיקאית, באתר וואלה, 16 ביוני 2010
↑  לילה אודינייב‏, אורית פוקס שוליה, באתר וואלה, 9 באוגוסט 2010
↑  וואלה! סלבס‏, אורית פוקס מחלטרת, באתר וואלה, 17 באוקטובר 2010
↑  אורית פוקס, טוראית פוקס, באתר nana10‏, 11 במאי 2005 (הקישור אינו פעיל, 25.11.2019)
↑  ערן סויסה, מדובר בקאלט, באתר nrg‏, 16 באוקטובר 2005
 עופר קליך אורית פוקס ועוזי כהן ז"ל - הכל עובר ביום, סרטון  באתר יוטיוב
↑  סלבס נענע10, מנשיקה לנשיכה: מה גרם לנחש לנשוך את אורית פוקס?, באתר nana10‏, 1 במרץ 2011(הקישור אינו פעיל, 25.11.2019)
↑  שירות גלובס, ‏הכי נצפה ברשת: וידיאו - מה עשה נחש חנק לאורית פוקס?, באתר גלובס, 2 במרץ 2011
↑  נחש נושך את אורית פוקס, באתר FLiX
↑  אתרי העולם גועשים: הנחש שנשך את אורית פוקס מת מהרעלת סיליקון באתר של גיא פינס
↑   BlTE A BEWB, סרטון  באתר יוטיוב
↑  אורית פוקס הרגה את הנחש כשנשך אותה ומת מהרעלת סיליקון, באתר וואלה, 15 במרץ 2011
↑  הנחש שנשך את אורית פוקס עדיין חי, באתר חדשות 13 (לשעבר ערוץ עשר), 15 במרץ 2011
אורן נאמן

| --- | --- |

 לידה:  1963 (בן 61 בערך) בית דרע, ישראל 
 מדינה:  ישראל 
 
אורן נאמן (נולד ב-1963) הוא מחזאי, תסריטאי, במאי ומנהל תוכן.
משחק

בתיאטרון שיחק נאמן בהצגה "המוזג", מאת אברהם שושנר, בבימויו של רוני פינקוביץ' שהציגה בפסטיבל עכו 1990. הוא שיחק בהצגה "קריסטובל הנבל וסניוריטה רוסיטה", מאת פדריקו גארסיה לורקה, שהציגה בתיאטרון לילדים ולנוער בבימויו של ישראל גוריון, למוזיקה מאת סשה ארגוב.
בקולנוע נאמן שיחק בסרטו של שמואל אימברמן "לא שם זין" (1987), על-פי הספר בשם זה מאת דן בן אמוץ. הוא שיחק בסרטו של איתן גרין "אזרח אמריקאי" (1992), וכן איש מרינס בסרט "מזימות אפלות" (1991) בכיכובם של דולף לונדגרן ולואיס גוסט ג'וניור.
פרסים

1996 – ההצגה "יהודי בחושך" זכתה בפרס הראשון בפסטיבל התיאטרונטו.
1993 – ההצגה "זבובים בחופשה" פרי עטו ובבימויו זכתה בכמה פרסים בפסטיבל חיפה להצגות ילדים:
פרס ההצגה חביבת הקהל;
פרס הבמאי לאורן נאמן;
פרס השחקנית המצטיינת לרותי שמואלוב;
פרס עיצוב התאורה לנועה לב.
ההצגה "נעמה והרוח" זכתה בפרס חביבת הקהל בפסטיבל חיפה להצגות ילדים.